Славейко Чамурлийски
Ревла

chitanka.info

Всяка сутрин от зори

гледам кино без пари:

плаче и се тръшка Тина

срещу детската градина.

Чудя й се и не знам

от какво се плаши там,

дето със престилки бели

ни помагат кротки лели.

За игри си има кът,

цял рояк деца търчат

и учителка — добрячка

ги закриля като квачка.

Боже, глупаво дете!

Нека! То ще порасте.

И тогаз ще плаче Тина,

но за детската градина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.